Lier begynte med vektløfting i Tønsberg-Kameratene som 14-åring, og hentet hjem norgesmestertitler som både ungdom og junior under sin tid i klubben. Han holdt det gående til han flyttet til Kristiansand for å studere økonomi etter militæret. I Kristiansand fikk han øynene opp for strongman, og han meldte seg inn i Kristiansand Strong Team. I 2008 kom han på tredjeplass i Norges sterkeste mann -105 kg, og i 2009 vant han konkurransen foran klubbkollegaene Nils Kjetil Sande og Sven von der Lippe.